stanford-oval/wikipedia huggingface dataset:
Keep Your Head Down
Vastaanotto

Single ”Keep Your Head Down” nousi julkaisupäivänään listakärkeen ja sitä myytiin 15 000 kappaletta. Kappaleen video katsottiin Youtubessa julkaisunsa jälkeen kahdessa päivässä lähes kaksi miljoonaa kertaa. Japanissa single julkaistiin 26. tammikuuta, ja se nousi ylivoimaisesti Oricon-listan ensimmäiseksi yli 133 000 myydyllä kopiolla. Toisena päivänä singleä myytiin yli 40 000 kappaletta. Japanissa RIAJ myönsi singlelle helmikuussa platinaa, kun se oli myynyt yli 250 000 kappaletta.
Keep Your Head Down -albumi johti Koreassa vuoden ensimmäisen neljänneksen myyntitilastoja yli 230 000 myydyllä kopiolla, ja uudelleen pakattu versio albumista nousi kolmanneksi noin 50 000 myydyllä kopiolla. Myös uudelleen pakattu versio nousi maaliskuussa Hanteo-listan kärkeen. Japanissa albumin koreankielinen, Japaniin lisensoitu versiokin nousi julkaisupäivänään toukokuussa Oricon-listan toiselle sijalle yli 10 000 myydyllä kopiolla. Albumi nousi listaykköseksi myös Taiwanissa.
TVXQ voitti useita palkintoja comebackinsa jälkeen, esimerkiksi SBS-televisioyhtiön Inkigayo-musiikkiohjelman Mutizen-palkinnon kolme kertaa peräkkäin. ”Keep Your Head Down” -kappaleen live-esiintymiset ja koreografia saivat myös hyvää palautetta. Kappaleen musiikkivideokin sai positiivisen vastaanoton. Newsen.comin artikkeli kutsui videota ”visuaaliseksi terminaattoriksi” ja ylisti paitsi ohjaaja Cheo Soo-hyunin työtä myös TVXQ:n esiintymistä. Bloggari Perez Hilton kehui videota blogissaan tuoden sille lisäjulkisuutta. ”Keep Your Head Down” voitti MTV Korean äänestyksen S.M. Entertainment -yhtiön ”kuumimmasta singlestä”, ja kappale ”Before U Go” tuli kolmanneksi Super Junior -yhtyeen laulun ”No Other” jälkeen. TVXQ voitti myös korealaisten idolien keskuudessa järjestetyn äänestyksen ”vaikuttavimmasta esityksestä” ja ”hienoimmasta musiikkivideosta”.
Yam-lehti antoi albumille neljä tähteä viidestä ja kirjoitti, että Changmin ja Yunho toimivat duettona yhdessä hyvin. Albumilla on lehden arvostelijan mukaan tasapainoisesti sekä nopeampia tanssittavia että hitaampia kappaleita, ja autotunea on käytetty vähän, toisin kuin k-popissa usein. Eräs Seoul Beats -verkkosivuston arvostelija puolestaan kritisoi yhtyeen markkinointia ja antoi albumille vain kaksi tähteä. Hänen mukaansa albumi on ”kohtalaisen sotkuinen” ja pikemminkin ”minialbumi”, jonka kappaleet eivät ole haastavia laulaa, sillä ryhmän kaksi tärkeintä vokalistia erosivat yhtyeestä. Keep Your Head Down -kappaleen rakenne on vuorostaan ”heikko” eikä sillä ole huippukohtaa, mutta yhtyeen koreografia on onnistunut.
Hello K-pop -sivuston arvostelija nautti albumista, ja se vei ”monipuolisuudellaan [...] pois huolet Yunhon ja Changminin laulutaidoista”. Japanilainen laulaja ja näyttelijä Fukuyama Masaharu ylisti TVXQ:n esiintymistä ja kehui myös ”Keep Your Head Down” -kappaleen musiikkivideota. Myös kriitikko Chikada Haruo piti albumista. Hän kertoi kolumnissaan ajatelleensa yhtyeen musiikin muistuttavan japanilaisen Chemistry-duon tyyliä, sillä siinä oli jäljellä vain kaksi jäsentä, mutta yllättyi kappaleen raskaasta introsta.
Kappaleet > Erikoisversion kappaleet

왜(Keep Your Head Down) – 3.59 (säv. Yu Yeong-jin / Yu Hang-jin, san. Yu Yeong-jin, sov. Yu Hang-jin)
믿기 싫은 이야기(How Can I) – 3.22 (säv. Park Chang-hyeon, san. Park Chang-hyeon, sov. Park Chang-hyeon)
MAXIMUM – 3.40 (säv. Yu Yeong-jin, san. Yu Yeong-jin, sov. Yu Yeong-jin)
CRAZY – 3.17 (säv. Kim Dae-seong / Noday, san. Kim Dae-seong / Noday, sov. Kim Dae-seong / Noday)
Honey Funny Bunny – 3.19 (säv. E-TRIBE, san. E-TRIBE, sov. E-TRIBE)
RUMOR – 3.20 (säv. Outsidaz, san. Hong Ji-yu, sov. Outsidaz)
고백(Confession) – 3.56 (säv. Mr. Cho / Kim Dae-seong, san. Choikang Changmin, sov. Mr. Cho / Kim Dae-seong)
Our game – 3.27 (säv. William Edward Simister / Tim Hawes / Obi Simbarashe Mhondera / Stuart Priddle, san. JQ, sov. William Edward Simister / Tim Hawes / Obi Simbarashe Mhondera / Stuart Priddle)
SHE – 3.15 (säv. Amy Power / Liz Rodrigues / Matt Tishler, san. Kenzie, sov. Kenzie)
아테나(ATHENA) – 3.37 (säv. Hwang Hyeon, san. Hwang Hyeon, sov. Hwang Hyeon)
Kappaleet > Uudelleenpakatun version kappaleet

이것만은 알고가-독백-Before U Go(Monologue)- – 2.22 (säv. Yu Yeong-jin / Yu Hang-jin, san. Yu Hang-jin)
이것만은 알고가(Before U Go) – 4.33 (säv. Yu Yeong-jin / Yu Hang-jin, san. Yu Hang-jin)
왜(Keep Your Head Down) – 3.59 (säv. Yu Yeong-jin / Yu Hang-jin, san. Yu Yeong-jin, sov. Yu Hang-jin)
믿기 싫은 이야기(How Can I) – 3.22 (säv. Park Chang-hyeon, san. Park Chang-hyeon, sov. Park Chang-hyeon)
MAXIMUM – 3.40 (säv. Yu Yeong-jin, san. Yu Yeong-jin, sov. Yu Yeong-jin)
CRAZY – 3.17 (säv. Kim Dae-seong / Noday, san. Kim Dae-seong / Noday, sov. Kim Dae-seong / Noday)
Honey Funny Bunny – 3.19 (säv. E-TRIBE, san. E-TRIBE, sov. E-TRIBE)
RUMOR – 3.20 (säv. Outsidaz, san. Hong Ji-yu, sov. Outsidaz)
고백(Confession) – 3.56 (säv. Mr. Cho / Kim Dae-seong, san. Choikang Changmin, sov. Mr. Cho / Kim Dae-seong)
Our game – 3.27 (säv. William Edward Simister / Tim Hawes / Obi Simbarashe Mhondera / Stuart Priddle, san. JQ, sov. William Edward Simister / Tim Hawes / Obi Simbarashe Mhondera / Stuart Priddle)
SHE – 3.15 (säv. Amy Power / Liz Rodrigues / Matt Tishler, san. Kenzie, sov. Kenzie)
아테나(ATHENA) – 3.37 (säv. Hwang Hyeon, san. Hwang Hyeon, sov. Hwang Hyeon)
Journey (feat. Seohyun of Girls' Generation) – 3.37 (säv. Kim Dal-woo, san. Kim Dal-woo)
이것만은 알고가 독백 (Before U Go - Monologue) – 2.22 (säv. Yu Yeong-jin / Yu Hang-jin, san. – (instrumental))
Aiheesta muualla

Yhtyeen virallinen kotisivu (Arkistoitu – Internet Archive)
TVXQ says even past songs will sound like diss – haastattelu (englanniksi)
Kuolleen miehen kytkin

Jalalla käytettävä kuolleen miehen kytkin.
Kuolleen miehen kytkin on jonkin koneen turvatekninen ohjausjärjestely, jossa koneenkäyttäjän täytyy aktiivisesti ohjata konetta tai muutoin kone pysähtyy. Tyypilliset käyttökohteet ovat rauta- ja raitiotiekalusto.
Tyypillinen tekninen ratkaisu kuolleen miehen kytkimelle on jatkuvasti painettava painike tai poljin edellytyksenä koneen liikkumiselle. Kytkentä voi olla myös sellainen, että painike saa olla hetken vapaana tai se tulee vapauttaa tietyin väliajoin, ennen kuin kone pysähtyy, jolloin käyttäjä joutuu painamaan painiketta tai vastaavasti vapauttamaan sen hetkeksi määrätyin välein.
Nimitys "kuolleen miehen kytkin" on käännös englannista (dead man's switch). Teknisesti kyseessä on eräs versio erilaisista turvakytkinratkaisuista. Kytkimen dramaattinen nimitys tulee vaaratilanteesta, joka aiheutuu esimerkiksi siitä, että raitiovaunun- tai veturinkuljettaja kuolee kesken ajon. Kuolemista todennäköisempää on kuljettajan nukahtaminen. Suurempien vahinkojen estämiseksi näissä tilanteissa on turvallisempaa, että liikkuva kone pysähtyy.
Kytkin voidaan joissakin tapauksissa ohittaa esimerkiksi kiilaamalla se ala-asentoonsa. Tämä on kiellettyä.
Hätäkatkaisin

Hätäkatkaisin on vastaavanlainen turvalaite, sitä käytetään mm. konevoimalla liikkuvissa laitteissa, joista kuljettajan on mahdollista pudota pois kyydistä, kuten moottorikelkka ja moottorivene. 
Hätäkatkaisimessa (ns. tappokytkin) on naru, joka kiinnitetään kuljettajaan. Jos hän putoaa kyydistä, kytkin pysäyttää moottorin.
Aiheesta muualla

Newman, Andy: Train Stopped Safely by ‘Dead-Man Feature’. The New York Times, 28.4.2010.  Artikkelin verkkoversio. Viitattu 28.4.2010. (englanti)
Newman, Andy: Not the First Time the 'Dead-Man' Switch Did Its Job. The New York Times, 7.5.2010.  Artikkelin verkkoversio. Viitattu 7.5.2010. (englanti)
Kylkiäinen (Multia)

| Kylkiäinen |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°31′01″N, 24°57′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskuoja:  oja Salmijärveen 
Järvinumero:  14.625.1.007
Mittaustietoja
Pinnankorkeus:  211,8 m  
Pituus:  290 m  
Leveys:  100 m  
Rantaviiva:  0,706 km  
Pinta-ala:  2,287 ha  
Tilavuus:  0.000071 km³ 
Keskisyvyys:  3,1 m  
Suurin syvyys:  7,1 m  
Saaria:  ei saaria 
 fiKylkiäinen 
Kylkiäinen  on Keski-Suomessa Multialla  Linnankylän lähellä sijaitseva lampi.
Maantietoa

Lampi on 290 metriä pitkä, 100 metriä leveä, ja sen pinta-ala on 2,3 hehtaaria. Lammella ei ole kartan mukaan saaria. Lammen tilavuudeksi on saatu 70 900 kuutiometriä. Sen keskisyvyys on 3,1 metriä ja suurin syvyys on 7,1 metriä. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Konttijoen valuma-alueeseen (14.625) se kuuluu. Lammen vedenpinnan korkeus on 211,8 metriä mpy.
Kung-Fu Master

| Kung-Fu Master |
| --- | --- |
Kehittäjä:  Irem
Julkaisija:  Data East ja Irem
Säveltäjä:  Kōji Kondō
Julkaistu:  1984
Lajityyppi:  beat ’em up
Alusta:  kolikkopeli, Amstrad CPC, Apple II, Atari 2600, Atari 7800, Commodore 64, MSX, NES, ZX Spectrum
Lisää peliartikkeleitaVideopelien teemasivulla
Kung-Fu Masters
Kung-Fu Master (myös nimellä Spartan X ja Seiken Achō tai lyhyesti Kung Fu) on Iremin kehittämä ja julkaisema beat ’em up -peli. Peli on julkaistu vuonna 1984 kolikkopelinä ja sen jälkeen käännöksinä Amstrad CPC, Apple II, Atari 2600, Atari 7800, Commodore 64, MSX, NES ja ZX Spectrum -alustoille.
Peliä pidetään ensimmäisenä sivuttaisvieritystä käyttävänä beat ’em up -pelinä. Peli oli myös käännekohta, jossa toistuvat tasot korvattiin tarinamuotoisella tavoitteellisella etenemisellä.
Pelaaminen

Pelin päähenkilö on Thomas, jonka on pelastettava tyttöystävänsä. Pelaaja voi potkia, lyödä tai hypätä.
Aiheesta muualla

Kung-Fu Master MobyGamesissa (englanniksi)
Spartan X Arcade History -sivustolla (englanniksi)
Kung-Fu Master Arcade History -sivustolla (englanniksi)
Kung-Fu Master Killer List of Videogamesissä (englanniksi)
Kung-Fu Master SpectrumComputing.co.uk -sivustolla (englanniksi)
Hassan al-Laqqis

Hassan Hawlo al-Laqqis (arab. حسان هولو اللقيس‎, Ḥassān Hawlū al-Laqqīs; k. 3. joulukuuta 2013 Beirut) oli libanonilainen Hizbollahin komentaja.
Al-Laqqis oli nuoruudesta lähtien Hassan Nasrallahin ystävä. Miehet osallistuivat Baalbekissa yhdessä Abbas al-Musawin uskonnolliseen opetukseen. Al-Laqqis opiskeli teknillisessä tiedekunnassa Beirutin amerikkalaisessa yliopistossa. Hän sai sotilaskoulutusta Pohjois-Koreassa. Al-Laqqisista tuli Hizbollahin asejärjestelmien ja teknologisen infrastruktuurin kehittelyelimen johtaja. Hän osallistui viimeisinä elinvuosinaan myös Hizbollahin kybersodankäyntivalmiuksien kehittämiseen. Al-Laqqis osasi sujuvasti farsia. Hän matkusti ajoittain Teheraniin ja tapasi siellä Ali Khamenein viimeisen kerran pari kuukautta ennen kuolemaansa.
Al-Laqqis tapettiin ampumalla häntä useita kertoja päähän ja kaulaan hänen ollessaan poistumassa autosta. Hizbollah ja Iran syyttivät Israelin tiedustelua teon suunnittelusta. Hizbollahin mukaan Israel oli jo aiemmin yrittänyt murhata al-Laqqisin. Israel kuitenkin kiisti teon, josta vastuun otti sen sijaan ennestään tuntematon sunniryhmittymä.
HMS Warspite

HMS Warspite on ollut yhdeksän Britannian Kuninkaallisen laivaston aluksen nimenä.
Warspite (1596), 29-tykkinen kaljuuna
HMS Warspite (1666), 70-tykkinen kolmannen luokan linjalaiva
HMS Warspite (1758), 74-tykkinen kolmannen luokan linjalaiva
HMS Warspite (1807), 76-tykkinen kolmannen luokan linjalaiva
HMS Warspite (1876), koululaiva
HMS Warspite (1884), Imperieuse-luokan panssariristeilijä
TS Warspite, Astraea-luokan panssariristeilijä
HMS Warspite (1913), Queen Elizabeth -luokan taistelulaiva
HMS Warspite (S103), Valiant-luokan ydinsukellusvene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Warspite”, voi hakea sivunnimihaulla, laajalla sivunnimihaulla tai tekstihaulla.
Hassan Yazdani

| Mitalit | Mitalit | Mitalit |  |
| --- | --- | --- | --- |
|  Yazdani vuonna 2018 |  Yazdani vuonna 2018 |  Yazdani vuonna 2018 |  |
Maa:   Iran
Miesten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | 74 kg |  |
|  Hopeaa | Tokio 2020 | 86 kg |  |
|  Hopeaa | Pariisi 2024 | 86 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 2017 | 86 kg |  |
|  Kultaa | Nur-Sultan 2019 | 86 kg |  |
|  Kultaa | Oslo 2021 | 86 kg |  |
|  Hopeaa | Las Vegas 2015 | 70 kg |  |
|  Hopeaa | Belgrad 2022 | 86 kg |  |
|  Hopeaa | Belgrad 2023 | 86 kg |  |
|  Pronssia | Budapest 2018 | 86 kg |  |
| Aasian kisat  | Aasian kisat  | Aasian kisat  |  |
|  Kultaa | Jakarta 2018 | 86 kg |  |
|  Kultaa | Hangzhou 2023 | 86 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Biškek 2018 | 86 kg |  |
|  Kultaa | Almaty 2021 | 86 kg |  |
Yazdani juhlii olympiavoittoaan Rio de Janeirossa 2016
Hassan Yazdani (pers. ‏حسن یزدانی‎, s. 28. joulukuuta 1994 Lapu Sahra, Iran) on iranilainen vapaapainija, olympiavoittaja ja maailmanmestari.
Yazdani voitti olympiakultaa Rio de Janeirossa 2016 74 kg sarjassa. Hän sai olympiahopeaa 86-kiloisissa vuodelle 2021 siirretyissä Tokion kisoissa ja Pariisissa 2024. Maailmanmestaruuden hän voitti 86 kg:n painoluokassa Pariisissa 2017, Nur-Sultanissa 2019 ja Oslossa 2021. MM-hopeaa hän on saavuttanut Las Vegasissa 2015 sekä Belgradissa 2022 ja 2023 sekä MM-pronssia Budapestissa 2018.
Yazdani voitti kultaa Aasian kisoissa 2018 ja 2023 sekä painin Aasian-mestaruuskilpailuissa 86 kg:n sarjassa 2018 ja 2021. Hän voitti nuorten maailman- ja Aasian-mestaruuden 66-kiloisissa 2014. 17-vuotiaiden sarjassa hän saavutti 50 kg:n painoluokassa 2011 hopeaa MM-kisoissa ja pronssia Aasian-mestaruuskilpailuissa.
Kylkiäinen (Soini)

| Kylkiäinen |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°49′45″N, 24°11′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kolunjoen valuma-alue (35.46)
Laskuoja:  oja Vähä-Kokkaseen 
Järvinumero:  35.463.1.021
Mittaustietoja
Pinnankorkeus:  187 m  
Rantaviiva:  0,663 km  
Pinta-ala:  2,86 ha  
Saaria:  ei saaria 
 fiKylkiäinen 
Kylkiäinen  on Etelä-Pohjanmaalla Soinissa Mäkelänkylän lähellä sijaitseva lampi.
Maantietoa

Lammen pinta-ala on 2,9 hehtaaria, se on 250 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 650 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Syväjoen alueeseen (35.463) se kuuluu. Lammen vedenpinnan korkeus on 187 metriä mpy.
Kung Fu Panda: Talvijuhla

| Kung Fu Panda Talvijuhla> Kung Fu Panda Holiday |
| --- | --- |
Ohjaaja:  Tim Johnson
Käsikirjoittaja:  Jonathan Groff
Säveltäjä:  Henry Jackman
Pääosat:  Jack Black, Dustin Hoffman, James Hong
Valmistustiedot
Valmistusmaa:  Yhdysvallat
Tuotantoyhtiö:  DreamWorks
Levittäjä:  NBCUniversal Syndication Studios Netflix Paramount Pictures
Ensi-ilta:  2010
Kesto:  25 min
Alkuperäiskieli:  Englanti
Aiheesta muualla
IMDb
Infobox OKVirheellinen NIMI-arvo: 
Kung Fu Panda Talvijuhla on vuonna 2010 DreamWorksin tuottama ja Tim Johnsonin ohjaama yhdysvaltalainen tietokoneanimoitu joulukomedia. Se on Kung Fu Panda -sarjan spin-off. Alkuperäisissä äänissä nähdään Jack Black, Angelina Jolie, Dustin Hoffman, Jackie Chan, Seth Rogen, David Cross, Lucy Liu, James Hong ja Jack McBrayer.
Juoni

Mestari Shifu määrää Pon isännöimään vuotuista talvijuhlaa Jade-palatsissa, joka on erittäin rituaalinen tilaisuus, johon osallistuvat kaikki Kiinan kungfu -mestarit. Vaikka Po on innoissaan hän haluaa myös viettää juhlaa isänsä Herra Pingin kanssa. Herra Ping kuitenkin uskoo, että Po on enemmän huolissaan tehtävistään lohikäärmesoturina, ja pysyy tiukasti ravintolassaan ruokkimassa kaupunkilaisia, joilla ei ole muuta paikkaa syödä juhlana.
Syyllisyydentuntemana Po yrittää valmistaa juhlaa, mutta sitä vaikeuttaa entisestään Wo Hop jäniskokki, jonka hän oli aiemmin vahingossa häpäissyt. Wo Hopin kommentti, jonka mukaan "kung fu ei voi ratkaista kaikkea", inspiroi Poa palkkaamaan Hurjan viisikon viimeistelemään juhlavalmisteluja samalla, kun hänellä on edelleen Wo Hop auttamassa keittiössä.
Talvijuhlan yönä Po tajuaa, että hänen pitäisi olla isänsä luona juhlana. Hän pyytää anteeksi Herra Pingiltä ja he valmistavat ruokaa kaupunkilaisille.
Pon uskollisuus perheelle liikutti Hurjaa viisikkoa ja muita mestareita ja he osallistuivat juhlaan kaupunkilaisten kanssa. Aluksi Shifua harmittaa, että kaikki hylkäsivät juhlan, mutta nähtyään iloisen ajan, jota kaikki viettävät nuudelikaupassa, hän tajuaa, että Po teki oikein ja loi todella täydellisen juhlan isänsä kanssa. Vaikka Shifu kääntyi lähteäkseen, Po suostuttelee hänet liittymään juhliin ja vakuuttaa lujasti Shifun  kuuluvan perheeseensä.
Äänirooleissa

| Alkuperäinen ääni | Suomenkielinen ääni | Rooli |
| --- | --- | --- |
| Jack Black | Tuomas Uusitalo | Po |
| Dustin Hoffman | Ismo Kallio | mestari Shifu |
| James Hong | Juha Muje | Herra Ping |
| Angelina Jolie | Matleena Kuusniemi | Tiikeritär |
| Seth Rogen | Arttu Wiskari | mestari Mantis |
| Jackie Chan | Tommi Evilä | mestari Apina |
| David Cross | Kari Ketonen | mestari Kurki |
| Lucy Liu | Iina Kuustonen | mestari Kyy |
| Jack McBrayer | ? | Wo Hop |
HMAS Toowoomba (FFH 156)

| HMAS Toowoonba |
| --- | --- |


Aluksen vaiheet
Rakentaja:  Tenix Defence Systems, Williamstown
Kölinlasku:  26. kesäkuuta 2002
Laskettu vesille:  16. toukokuuta 2003
Palveluskäyttöön:  10. lokakuuta 2005
Tekniset tiedot
Uppouma:  3 600 t (max)
Pituus:  118 m
Leveys:  14,8 m
Syväys:  4,35 m
Koneteho:  1 × GE LM2500 -kaasuturbiinimoottori, 30 000 hv 2 × MTU 12V 1163 -dieselmoottoria, 8 840 hv
Nopeus:  27 solmua
Miehistöä:  177
Aseistus
Aseistus:  1 × 5″/54 Mk 45 Mod 2 -tykki 2 × Harpoon-merimaaliohjusten neliohjuksista laukaisualustaa 1 × Mk41 Mod 5 VLS -laukaisualusta Sea Sparrow- ja ESSR-ohjuksille 2 × kolmiputkista 324 mm Mk 32 Mod 5 -torpedoputkea 1 × S-70B-2 Seahawk -helikopteri
HMAS Toowoomba (viirinumero FFH 156) on Australian laivaston Anzac-luokan helikopterifregatti.
Valmistus

Alus tilattiin Tenix Defence Systemsiltä ja sen köli laskettiin 26. kesäkuuta 2002. Alus laskettiin vesille 16. toukokuuta 2003 ja se otettiin palvelukseen 10. lokakuuta 2005.
Palvelus

Alus on palveluksessa vuonna 2017.
Kylmälammi (Juupajoki)

| Kylmälammi |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°46′11″N, 24°28′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  Pusujoki 
Järvinumero:  35.752.1.008
Mittaustietoja
Pinnankorkeus:  89,2 m  
Rantaviiva:  2,133 km  
Pinta-ala:  14,183 ha  
Saaria:  ei saaria 
 fiKylmälammi 
Kylmälammi  on Pirkanmaalla Juupajoella Salokunnassa sijaitseva lampi.
Maantietoa

Lammen pinta-ala on 14,2 hehtaaria ja se on 700 metriä pitkä ja 350 metriä leveä. Se sijaitsee Kopsamosta Mellinselkään virtaavassa pääuomassa sen yhtenä läpivirtausjärvenä, jonka itäinen ranta on jyrkkärinteinen ja metsäinen moreeniharjanne, ja jonka läntinen on alavien peltomaiden ranta. Lammella ei ole kartan mukaan saaria. Sen rantaviivan pituus on 2,1 kilometriä ja sen rannat ovat puoliksi metsämaata ja peltomaata. Alueen haja-asutus muodostuu neljästä taloudesta, josta kaksi on maatila. Ne muodostavat Juupasillan kulmakunnan. Rannoille on rakennettu seitsemän vapaa-ajan asuntoa. Niille tulee tiet yhdysteiltä 3413 ja 14291, joista viimeinen ylittää Pärinjoen sen luusuassa.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Kokkilanselän alueeseen (35.752) se kuuluu. Lammen vedenpinnan korkeus on 89,2 metriä mpy. Järvi on voimakkaasti läpivirtausjärvi, jossa sen vedet tulevat Kopsamosta Pärinjokea pitkin Sahajoen valuma-alueelta. Järveen on johdettu vielä kolme pientä paikallista ojaa lännestä päin. Järven lasku-uoma on Pusujoki, joka laskee ensin Kattilalahteen ja seuraava uomaa myöten Mellinselkään. Vesireitti laskee lopuksi Koljonselkään.
Heikki Hyvönen

Heikki Hyvönen -nimisiä henkilöitä ovat:
Heikki Hyvönen, Salmin Feodor (1924–2011), kansanmuusikko
Heikki Hyvönen (s. 1967), jääpalloilija
Heikki Hyvönen (s. 1989), jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heikki Hyvönen”, voi hakea sivunnimihaulla, laajalla sivunnimihaulla tai tekstihaulla.
HMAS Tattoo

| HMAS Tattoo |
| --- | --- |


Aluksen vaiheet
Rakentaja:  William Beardmore and Company, Dalmuir
Kölinlasku:  21. joulukuuta 1917
Laskettu vesille:  28. joulukuuta 1918
Palveluskäyttöön:  27. tammikuuta 1920
Poistui palveluskäytöstä:  19. kesäkuuta 1936
Loppuvaihe:  myyty romutettavaksi 4. kesäkuuta 1937
Tekniset tiedot
Uppouma:  919 t (standardi) 1 240 t (max)
Pituus:  84,16 m
Leveys:  8,13 m
Syväys:  2,99 m
Koneteho:  27 000 hv
Nopeus:  36 solmua (suunniteltu)
Miehistöä:  90
Aseistus
Aseistus:  3 × QF 4″/L45 (102 mm) Mk IV -tykkiä yksiputkisina CP Mk III -asennuksina 1 × QF 2 naulan Mk II 4 × 21″ (533 mm) torpedoputkea
HMAS Tattoo (viirinumero H26) oli Britannian kuninkaallisen laivaston Australian laivastolle luovuttama amiraliteetin S-luokan hävittäjä maailmansotien välillä.
Valmistus

Alus tilattiin Dalmuirista William Beardmore and Companyltä, missä köli laskettiin 21. joulukuuta 1917. Se laskettiin vesille 28. joulukuuta 1918 ja otettiin palvelukseen huhtikuussa 1919.
Palvelus

Alus luovutettiin Australialle, jonka laivastossa se otettiin palvelukseen 27. tammikuuta 1920 Devonportissa nimellä HMAS Tattoo ensimmäisenä päällikkönään kapteeniluutnantti A. M. Roberts. Alus lähti HMAS Successin, HMAS Swordsmanin ja HMAS Tasmanian kanssa 20. helmikuuta Australiaan. Osasto kulki Gibraltarin, Maltan, Port Saidin, Suezin, Adenin, Bombayn, Colombon, Singaporen, Surabayan ja Torstaisaaren kautta Australiaan ja saapui 29. huhtikuuta Sydneyyn.
Alus poistettiin palveluksesta 6. lokakuuta 1921 Sydneyssä ja sijoitettiin reserviin. Se palautettiin palvelukseen 12. maaliskuuta 1926, mutta poistettiin uudelleen palveluksesta 27. huhtikuuta. Alus palautettiin palvelukseen 13. heinäkuuta 1931. Se vieraili Uudessa-Guineassa ja Salomoninsaarilla syyskuussa  1932. Alus poistettiin palveluksesta 30. kesäkuuta 1933, mistä se palautettiin ajoittain koululaivaksi. Se poistettiin 19. kesäkuuta 1936 palveluksesta ja myytiin romutettavaksi 4. kesäkuuta 1937.
Heikki Huttunen (ampuja)

Heikki Huttunen suunnilleen vuonna 1927.
Heikki Huttunen  (26. syyskuuta 1880 Piippola – 21. syyskuuta 1947 Helsinki) oli suomalainen ampuja, joka osallistui olympialaisiin 1908, 1912 ja 1924.
Maailmanmestaruuskilpailuissa Huttunen oli mukana Reimsissa 1924, jolloin hän sijoittui vapaakiväärin pystyasentokilpailussa seitsemänneksi.
Vapaakiväärin Suomen-mestaruuden Huttunen voitti 1909, 1910 ja 1913. Vuonna 1909 SM-kilpailuissa ammuttiin 30 laukauksen kilpailu, jonka Huttunen voitti. Seuraavana vuonna kilpailtiin 3 × 20 laukauksen kilpailumuodossa, jonka Huttunen voitti 427 pisteellä. Vuonna 1913 hänen voittopisteensä olivat 484. Hän voitti Suomen-mestaruuden vielä vapaakiväärin pystyasennosta 1924. Hän ampui 150 metrin radalla tuloksen 236. Vapaapistoolissa Huttunen voitti SM:n 1919, kun hän keräsi 20 laukauksella 163 pistettä. Ammatiltaan Huttunen oli insinööri.